google/wiki40b huggingface dataset:
Kamtšatka poolsaar

Ajalugu

Kamtšatka poolsaare põliselanikud on korjakid, eveenid (põhjaosas), itelmeenid (keskosas) ja ainud (lõunaosas). Tänapäeval on üle 80% elanikest venelased.
Ametlikult jõudsid esimestena eurooplastest Kamtšatkale jakuudi ja anadõri kasakad 18. sajandi algul. Nähtavasti polnud nad siiski päris esimesed, on olemas rahvajutte ja Georg Wilhelm Stelleri viited venelastele, kes olevat viibinud Kamtšatkal juba 17. sajandil, aga nendest on teada liiga vähe, et midagi kindlat väita.
Paljud sellest ajast pärinevad dokumendid on hävinud, sest nad olid kirjutatud kasetohule ja neid hoiti Ust-Bolšeretskis niiskes kohas.
1729 avastas Vitus Bering Kamtšatka idarannikul olevad Avatša ja Kamtšatka lahe.
1740. aastatel täheldas Steller Kamtšatkat külastades, et poolsaarel on neli asulat: Alam-Kamtšatkal, Ülem-Kamtšatkal, Kihhi jõel ehk Suurjõel (tänapäeva Ust-Bolšeretsk) ning Peetri ja Pauli (tänapäeva Avatša) lahes (tänapäeva Petropavlovsk-Kamtšatski). Tegelikult oli tollal veel viieski asula Tigili jõel (tänapäeva Tigil).
Marusoo

Marusoo on soo Valga maakonnas Palupera vallas. Soo pindala on 357 ha. Soo jääb Otepää looduspargi territooriumile.
Soo turbakihi paksus on 1,8–2,3 m.
Rait Õunapuu

Rait Õunapuu (sündinud 25. veebruaril 1990) on eesti näitleja. 
Ta lõpetas 2009. aastal Järva-Jaani Gümnaasiumi ja 2013. aastal Tartu Ülikooli Viljandi Kultuuriakadeemia näitleja erialal. 
Ta töötab alates 2013. aastast Viljandi teatri Ugala näitlejana.
Eduard von Richter

Gustav Christoph Eduard von Richter (5/18. märts 1790 – 6/18. mai 1847) oli Liivimaa maanõunik ja aastatel 1836–1838 Liivimaa maamarssal.
Ta oli Vastse-Kuuste, Leevi, Väimela,  Pindi (? Alt-Bentenhof) ja Räpina mõisnik.

Isiklikku

Tema isa oli Otto von Richter ja vend Otto Friedrich von Richter.
Jüri-Karl Seim

Autasud

2006. aasta veebruaris andis President Arnold Rüütel talle Riigivapi V klassi teenetemärgi.

Isiklikku

Tema isa on Jüri Seim, ema Mall Seim ja vend Jaan Seim.
Georg von Wangersheim

Georg von Wangersheim (enne aadeldamist Georg Wangersen) (19. august 1579 – 21. august 1656 Tallinn) oli 17. sajandil Tallinna raehärra ja bürgermeister.
Talle kuulusid Aa, Tärivere ja Paunküla mõis.
Georg von Wangersheim abiellus 9. juunil 1605 Tallinnas Gertrud Spengeliga.
Almería provints

Kliima

Almería provintsi aastane keskmine temperatuur on +18,5 °C, jaanuaris +12,5 °C, augustis +26,9 °C.
Aastas sajab keskmiselt 204 mm, sealhulgas jaanuaris 27 mm ja augustis 1 mm. Aastas paistab päike keskmiselt 2937 tundi, sealhulgas jaanuaris 186 ja augustis 311 tundi.
Kuzma Abramov

Kuzma Abramov (ersa keeles Абрамовонь, Кузьма Григорьевичесь; 30. oktoober/12. november 1914 Mordva – 4. august 2008 Saransk) oli ersa-mordva kirjanik.
Ta sündis Starõi Naimani külas (tollase haldusjaotuse järgi Ardatovi maakonnas Simbirski kubermangus, praeguse haldusjaotuse järgi Bolšije Berjozniki rajoonis Mordvas). Pärast keskkooli lõpetamist astus ta aastal 1933 Mordva pedagoogilisse instituuti, kus õppis aasta aega. Ta osales II maailmasõjas, langes Gluhhivis (asub Sumõ oblastis) sakslaste kätte vangi ja viibis kolm aastat Nürnbergis vangilaagris. Hiljem lõpetas ta aastal 1954 Mordva pedagoogilise instituudi.
Ta tuli kirjandusse aastal 1940 luulekoguga. Hiljem ilmusid näidendid ja jutustused, kogumik "Ruuged juuksed" (1961), romaanitriloogia "Naiman" ("Mets pole lakanud kohisemast" 1957, "Inimesed said lähedaseks" 1961 ja "Suits maa kohal" 1964) romaanid "Oma kandam ei rõhu" (1967), "Külatüdruk" (1980), "Stepan Erzja" (romaan ersa kunstnikust Stepan Erzjast, 1980) ning ajaloolised romaanid "Purgaz" (1988) ja "Vabaduse eest" (1989), mis käsitlevad ersade muistset iseseisvusvõitlust.
Ta on tegutsenud ka publitsisti ja ersa keele uurijana. Ta andis aastal 2002 välja ersa keele seletava sõnaraamatu "Валонь ёвтнема валкс".

Isiklikku

Tema poeg on mordva ajaloolane Vladimir Abramov.
Appaloosa hobune

Appaloosa on hobusetõug, mida peetakse Ameerika vanimaks. Appaloosa hobused pärinevad Palouse'i maakonnast Ameerika Ühendriikide loodeosast Palouse'i jõe ümbrusest.

Päritolu

Kromanjoonlaste hobuseid kujutavate kiviaja koopajoonistuste põhjal saab väita, et leoparditäpilist mutatsiooni põhjustav geen on väga vana. Konkistadoorid viisid täpilise hobuse geeni mõlemale Ameerika mandrile. Nez percé (omanimetus nimiipuu) indiaanihõim tegeles selektiivse aretusega ning jälgis rangeid reegleid, et toota parimaid tõuloomi
Tänapäeval on Appaloosa hobuseid aretatud nii Ameerika Ühendriikide kui ka Kanada lääneosas. Alberta provintsis on neid aretanud krii-indiaanlased.

Iseloomustus

Peetakse suurepärasteks universaalhobusteks. Iseloomult on appaloosa hobused vastupidavad, visad, sõnakuulelikud, abivalmid ja heasüdamlikud. Nad on kiired, hea hüppevõimega ja vähenõudlikud. Populaarne lääneratsutamise hobune, eriti vesternratsutamise aladel.
Ermanarich

Ermanarich (gooti keeles Airmanreiks; surnud 376) oli idagootide (greuthungite) esimene teadaolev kuningas poolmüütilisest Amaalide dünastiast. Tema tegeliku elu kohta on teada väga vähe, tema isikut on kajastanud mitmed ajaloolased, sealhulgas ka Jordanis.
Ermanarichi isa oli Achiulf, vend aga Vultwulf.
Jordanise järgi valitses Ermanarich idagootide riiki, mis ulatus Mustast merest Läänemereni ning tegi seda edukalt üle 50 aasta. Ta olevat olnud äärmiselt sõjakas, julm ja metsik. Ermanarich olevat teinud enesetapu üle 110-aastaselt, kui hunnid tema riigi hävitasid. Võimalik, et vana kuningas ohverdas end germaani jumalatele (näiteks Wotanile/Odinile). 
On oletatud ka Eesti ala kuulumist Ermanarichi riigi koosseisu. Nii on näiteks Andres Adamson kirjutanud oma gümnaasiumiastme ajalooõpikus: "370. aastail gootide poolt alistatud (maksustatud) rahvaste hulgas on nimetatud ka aeste, mordvalasi, merjalasi, vadjalasi ja tšuude. Aestid tähistavad siingi ilmselt balti hõime, kõik ülejäänud on aga soomesugu rahvad. Tšuudideks kutsusid venelased hiljem läänemeresoome hõime, sealhulgas eestlasi. Võimalik, et eestlasedki sattusid mõneks ajaks gootide võimu alla ning vabanesid tänu hunnide tulekuga alanud Suurele rahvasterändamisele" (Eesti ajalugu gümnaasiumile. Tallinn: Koolibri, 1999. Lk 15-16. ISBN 9985-0-0867-7).

Nimest

Ermanarich on tema nime saksapärane kuju, kuid ajalooliselt on ta tuntud väga paljude nimede all: Jordanise "Geticas" Ermanaricus, eeposes "Beowulf" Eormenric, muinaspõhjas Jörmunrekkr, keskkõrgsaksa keeles Ermenrich. "Hervarari saagas" esineb tegelane Heiðrekr Ulfhamr, keda võib ilmselt samastada Ermanarichiga. 
Tema tõenäoline gootikeelse nime Airmanreiks lõpp (reiks) tähendab sõjalist valitsejat.
Ermanarichi tegelaskuju esineb ka "Nibelungide laulus", kus ta on julm ja halastamatu türann, kes lõpuks Etzeli (Attila) käe läbi hukkub. Reaalselt ei saanud need kaks ajaloolist tegelast muidugi omavahel kuidagi kohtuda.
John Kristian Dahl

John Kristian Dahl (sündinud 27. märtsil 1981 Kirkenesis) on Norra murdmaasuusataja, kes on spetsialiseerinud sprindidistantsile.
Dahl sai hõbemedali juunioride MM-il sprindi vabasõidus 2001. aastal Poolas Karpacz. 2009.aasta MM-il Liberecis oli ta sprindi vabasõidus viieteistkümnes. Maailma karikavõistlustel saavutas Dahl esimese poodiumikoha 16. detsembril 2003 Val di Fiemmes, kui saavutas sprindi vabasõidus teise koha. Esimese võidu sai ta 13. detsembril 2009 Davosi MK-etapil, kui oli esimene sprindi vabasõidus.
Asko Esna

Asko Esna (sündinud 1. mail 1986 Tallinnas) on Eesti võrkpallur.
Tema vend on Sten Esna.
Madalaim õhutemperatuur

Madalaim õhutemperatuur on madalaim mingis piirkonnas (nt Eestis) registreeritud õhutemperatuur.

Eesti madalaim õhutemperatuur

Madalaim mõõdetud temperatuur Eestis on −43,5 °C. See registreeriti 17. jaanuaril 1940 Jõgeval.
August Meos

August Meos (27. juuli 1886 Tartu – 28. aprill 1946 Tallinn) oli Jõgeva ärimees, alevivanem aastail 1929–1934.
Ta arreteeriti 21. novembril 1944 ja suri Tallinna vanglas nr 1.
Lehti Kostabi

Hariduskäik

Lehti Kostabi on lõpetanud Tartu Muusikakooli koorijuhtimise erialal (1969–1972) ja õppinud muusikapedagoogikat Eesti Riiklikus Konservatooriumis (1973–1975). 1975–1978 õppis ta Tallinna Pedagoogilises Instituudis koolieelse kasvatuse ja psühholoogia eriala.

Flamenkoõpetajad

Amanda Pineda, Fernando Galan, Carmen Cortes, Andrés Marín, Belén Maya, Rafaela Carrasco, Angel Rojas, Nene Montoya, Rafael Shanchez Chencho, Eva Rojano, Maria José Casado, Beatriz Cabrera del Moral, Ana Pozo, Fatima Martinez Sanchez, Mari Carmen Guerrero, Estefania Cuevas Cobos, Ana Maria Garcia Perez, Mia Vasara, Anna Niinimäki (Palmio), Maria Kause, Kaari Martin, Hannele Tuomipuu, Erika Alajärvi, Marianna Verdecia
Mustlastantsu on Lehti Kostabi õppinud Moskvas mustlannast tantsija Zinaida Ilinskaja juures.

Loominguline tegevus

Mustlasansambli Romale muusikaline juht ja solist (1983–1991); 1991 hakkas flamenkotantsu õpetama Eestis ja aastast 2004 tegutseb Lehti Kostabi flamenko- ja mustlastantsustuudio Airoso.
Alates aprillist 1998 oli kaastegev rahvusooperis Estonia G. Bizet' ooperis "Carmen" (flamenkotantsud seadis lavastusele koos Claudia Ševtšenkoga) ning tantsis teatri külalisetendustel Belgias (1999) ja Küprosel (2000).
Mustlasansambliga Romale (kunstiline juht ja lavastaja Evi Pihla) on Lehti Kostabi lisaks Eestile gastroleerinud Siberis, Lätis, Soomes.
Gladesi maakond

Ajalugu

Maakond moodustati 1921. aastal.

Rahvastik

Elanike arv oli 2010. aasta rahvaloenduse järgi 12 884.
Toimik

Toimiku lõpetamine

Toimik lõpetatakse, kui dokumentidele pole enam midagi (uut informatsiooni) lisada.

Toimiku hävitamine

Toimik hävitatakse, kui on möödunud säilitustähtaeg, ning vastavalt selle alusel kehtestatud õigusaktide sätestatud korrale.
Toimik, milles olev teave ei ole leidnud kinnitust, hävitatakse pärast selle lõpetamist üldise korra kohaselt. Hävitamise korral tuleb teha hävitusakt, kuhu pannakse kirja, mis toimik millal, kus ja miks hävitati.
Isco

Francisco Román Alarcón Suárez (enam tuntud nime Isco järgi; sündinud 21. aprillil 1992 Benalmádenas) on Hispaania jalgpallur. 
Ta mängib poolkaitsjana Hispaania kõrgliiga klubis Madridi Real ja Hispaania jalgpallikoondises.

Koondisekarjäär

2009. aastal sai ta Hispaania noortekoondisega noorte maailmameistrivõistlustel kolmanda koha. 
Ta kuulus Hispaania olümpiakoondisse 2012. aasta suveolümpiamängude jalgpalliturniiril.
2013. aastal tuli ta Hispaania noortekoondisega Euroopa U21 meistriks. Isco lõi turniiril kolm väravat ja valiti turniiri sümboolsesse koosseisu.
Debüüdi Hispaania rahvuskoondises tegi ta 6. veebruaril 2013 mängus Uruguay vastu.
Esimese värava lõi ta rahvuskoondises 15. novembril 2016 EM-i valikmängus Valgevene vastu.
2018. aasta maailmameistrivõistluste viimases alagrupimängus lõi ta värava Maroko vastu.
Isco esindas Hispaaniat ka 2016. aasta Euroopa meistrivõistlustel.
Lappe

Lappe või Lappen oli Land Hadelnist pärinev maaomanike (Grundherr) suguvõsa.
Teateid suguvõsa kohta on leitud ajavahemikust 1315 kuni 1419. Hilisemad nimekandjad pole üheselt suguvõsaga seostatavad.
Keelpillid

Tööpõhimõtted

Keelpillides tekitab heli pingul pillikeel, mis võib olla valmistatud metallist, soolest või mõnest muust materjalist. Keel pannakse võnkuma näiteks poognatõmmete, sõrme või plektrumiga näppimise, poogna, haamrite või muude vahenditega löömisega. 
Viiuli keeled on roobi ja keeltehoidja kaudu ühendatud kõlakastiga. Viiuli õõnes korpus toimib resonaatorina, võttes üle keelte võnkumise ja võimendades tekitatud heli. 
Klaveri keeli lüüakse haamritega. 
Klavessiini keeli näpitakse sulerootsuga.

Kasutamine

Klassikalise sümfooniaorkestri koosseisus kasutatakse poogenpillidest põhiliselt viiulit, vioolat, tšellot ja kontrabassi ning näppepillidest harfi.
Eduard Uspenski

Eduard Nikolajevitš Uspenski (vene keeles Эдуард Николаевич Успенский; 22. detsember 1937 Jegorjevsk – 14. august 2018 Moskva) oli vene lastekirjanik. Tema tuntumate tegelaste hulgas on ka Eestis armastatud Onu Teodor, krokodill Gena, Potsataja ja Kübaramoor.
Uspenski õppis inseneriks, kuid pärast ülikooli lõpetamist asus ta elatist teenima hoopis animafilmide stsenaariume kirjutades. Peale lasteraamatute kirjutas ta ka näidendeid ning avaldas luulet.
Pruun raunjalg

Pruun raunjalg (Asplenium trichomanes) on raunjalaliste sugukonda kuuluv sõnajalgtaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas kaljudel ja liivikuil..
IRCAM

IRCAM (Institut de Recherche et Coordination Acoustique/Musique; 'akustika ja muusika uurimise ja koordineerimise instituut') on instituut Pariisis, üks maailma suuremaid muusika uute väljendusvahendite ja tehnoloogiate arendamise ning teadustööga tegelevaid asutusi. IRCAM on organisatsiooniliselt seotud Pariisi Pompidou keskusega.
See 1977. aastal Pierre Boulezi asutatud institutsioon tegeleb elektroonilise muusika tehnoloogiate arendamisega ning pakub heliloojatele võimalusi töötada kõrgtehnoloogilises keskkonnas, korraldab kursusi, kontserte jne.
Morgani maakond (Kentucky)

Ajalugu

Maakond moodustati 1822. aastal.
Bocholt

Ajalugu

Bocholti mainitakse esmakordselt 779. aastal. 1222. aastal sai linnaõigused.
Yadkin

Yadkin ehk Yadkini jõgi on jõgi USA-s Põhja-Carolina osariigi keskosas, Pee Dee jõe ülemjooks, üks Põhja-Carolina suuremaid jõgesid.
Jõe pikkus on 321 või 325 km.
Ta saab alguse osariigi loodeosast Blue Ridge Parkway juurest Blue Ridge'i mägedest ning voolab edelasse.
Alates ühinemisest Uwharri jõega (Uharie jõgi) hakkab ta kandma Pee Dee jõe nime. Cheraw' lähedal, Troyst lääne pool jõuab jõgi kärestikuna Lõuna-Carolina osariiki. Pee Dee jõgi suubub Atlandi ookeani. Koos Pee Dee jõega on jõe pikkus umbes 700 km.
Jõgi on mitmes kohas vee ja elektrienergia saamiseks ning üleujutuste vältimiseks tammidega paisutatud. Tähtsamad veehoidlad on (ülemjooksust alamjooksu poole) W Kerr Scotti veehoidla, High Rocki järv ja Badini järv.
Paljud Põhja- ja Lõuna-Carolina piirkonnad saavad vee Yadkini või Pee Dee jõest. Põua ajal vaieldakse vee jaotamise üle.
Jõgi on laialdaselt kasutusel puhkealana. Kevadel ja varasuvel püütakse kala. Sõidetakse kanuuga ja parvega. Jõgi voolab osalt läbi Pilot Mountain State Park'i. Seal, kus jõgi läheb üle Pee Dee jõeks, on jõe ääres Morrow Mountain State Park ja Uwharrie metsakaitseala.
Jõe ülemjooksu piirkonnas rajasid Määrimaa päritolu ümberasujad Bethlehemist Pennsylvania osariigist 1753 Wachovia koloonia. Kuni Iseseisvussõjani tuli Pennsylvaniast tuhandeid koloniste, kes olid enamalt jaolt saksa ja iirišoti päritolu.
Jõe järgi on nime saanud Yadkini maakond.
Kujuke

Kujuke ehk statuett on inimest, looma või muud olendit kujutav väike kuju.
Kujukese materjaliks võib olla savi, puit, kivi, metall, klaas või plastik.
Kujukesed on realistlikud või idealiseeritud/lihtsustatud, sõltuvalt looja oskustest või kavatsustest.
Kujukesi, mille jäsemeid saab liigutada, võidakse teisiti nimetada, näiteks nukkudeks.
Ornella Muti

Ornella Muti (sündinud 9. märtsil 1955 Roomas) on Itaalia näitlejatar.
Aastal 1994 ajakirjas Class ilmunud hääletuses nimetati teda maailma kõige ilusamaks naiseks. 
Ornella sünninimi oli Francesca Romana Rivelli. Tema isa oli napollane ja ema Ilse Renata Krause Eestist pärit baltisakslanna. Ornellal on vanem õde Claudia (sündinud 1951).
Teismelisena oli Ornella modell, filmidebüüdi tegi ta 1970. aastal filmis "La Moglie più bella". 
Ornella on peamiselt mänginud Itaalia filmides, ent aastal 1980 tegi debüüdi ka Suurbritannia filmis "Flash Gordon". Hiljem on ta osalenud ka mitmes Ameerika filmis. 
Prantsusmaal on ta reklaaminud Giovanni Panzani pastatooteid.
Praegu mängib ta vähem tuntud teleseriaalides.

Isiklikku

Ornella on olnud abielus Alessio Orano ja Federico Facchinettiga. Aastast 1998 elab ta Facchinettist lahus ning sõbrustab Stefano Piccologa. Ornellal on kolm last: tütar Naike Rivelli, kes on samuti näitleja; poeg Andrea ja tütar Carolina. Lapsed sündisid tal abielust Federico Facchinettiga. Tema ema Ilze Renate (Krause) on pärit Võrumaalt ja töötas Roomas skulptorina, isa on itaallane Napolist.

Filmid

Ta on osalenud rohkem kui 70 filmis. Neist tähelepanuväärseimad on filmid, kus Ornella mängib erootilisi stseene.
Abja-Paluoja postkontor

Abja-Paluoja panga -ja postimaja on ehitis Viljandi maakonnas Mulgi vallas Abja-Paluojal. Ehitis on tunnistatud riiklikuks kultuurimälestiseks.
Ehitis valmis 1929 ja selle projekteeris Edgar Johan Kuusik. Ehitis projekteeriti pangahooneks (nimetatud ka Abja pangahoone), ent aastast 1934 kasutatakse seda postkontorina (postimajana). Ehitis on näide heimatstiilist.
Seda on nimetatud ka ainukeseks puhast pangamaja tüpoloogiat esindavaks hooneks Eestis kahe maailmasõja vahel.
Hetkel asub hoones Abja Muuseum
Kiili tänav

Kiili tänav on tänav Tallinnas Mustamäe linnaosas Sääse asumis. See on asumisse jääva endise Mooni tänava lõpp.
Kiili tänav jääb Tildri tänava ja A. H. Tammsaare tee vahele, ristub Vaablase tänavaga. 
Tänava lõik nimetati ümber (2008), kuna Mooni tänav katkeb looduses Kristiine ja Mustamäe linnaosa piiril, st tänav ei moodusta algusest lõpuni ühtset tervikut. Ajalooliselt on Sääse asumis juba 1930. aastatel olnud Kiili tänav, mis jäi omal ajal välja ehitamata ja kaotati planeeringu muudatuse tõttu Eesti NSV Tallinna Linna RSN Täitevkomitee 27. juuni 1984 otsusega.
Tänava nimi tuleneb kiililiste seltsi kuuluvalt putukalt.
Moritz Maximilian Põdder

Moritz Maximilian Põdder (1. juuli 1852 Võisiku vald – 15. oktoober 1905 Tallinn) oli eesti kirjanik.
Õppis 1873–1876 Tartu ülikoolis.

Looming

Kirjutas peamiselt jutustusi ning tegi ka tõlkeid saksa ja vene kirjandusest.
Arkadi Babtšenko

Lavastatud mõrv

29. mail 2018 lavastas Ukraina julgeolekuteenistus ta mõrva.
29. mail 2018 teatati, et Babtšenkot tulistati oma kodumaja lävel Kiievis ja ta suri teel haiglasse kiirabiautos. Päev hiljem ilmus Babtšenko elusana pressikonverentsile koos Ukraina Julgeolekuteenistuse ülema Vassõl Grõtsakiga, kes selgitas, et julgeolekuteenistus lavastas mõrva selleks, et vahistada Ukraina palgamõrtsukad, kes olid väidetavalt värvatud Venemaa julgeolekuteenistuse töötajate poolt ja kavandasid Babtšenkole atentaati. Tänu erioperatsioonile tabati nii mõrva organiseerija kui ka palgatud mõrvar.
Priit Turk

Priit Turk (sündinud 27. mail 1976 Kuressaares) on Eesti diplomaat, Eesti suursaadik Gruusias ja Armeenias.
Turk on lõpetanud Tartu Ülikooli politoloogina ning täiendanud end Suurbritannias Birminghami Ülikoolis.
2003. aastast on Turk töötanud Eesti välisministeeriumi arengukoostööbüroos, Eesti esinduses ÜRO juures New Yorgis ning juhtinud välisministeeriumi arengukoostöö ja humanitaarabi bürood. Turk on Eesti suursaadik Gruusias ja Armeenias, ta resideerib Gruusia pealinnas Thbilisis.
Priit Turk on abielus ja tal on kaks poega.
I.Q.Zero

Ajalugu

Ansambli loomises lepiti kokku 1996. aasta lõpus. Esimene koosseis alustas proove 6. jaanuaril 1997.
Ilmatsalu tänav

Ilmatsalu tänav (Ilmatzalsche Straße) on tänav Tartus.
Ta algab Näituse ja Ludvig Puusepa tänava ristmikult ning lõpeb Betooni tänava ristmiku juures linnapiiril. Tänava pikkus on 1,16 km.
tänav on nimetatud Tartu linnavolikogu otsusega 14. novembrist 1927.
Pühalepa kirikumõis

Pühalepa kirikumõis (saksa keeles Pastorat Pühhalep) oli kirikumõis Pühalepa kihelkonnas Läänemaal.
Hagi Šein

Hagi Šein (ka Hagi Shein) (sündinud 13. septembril 1945 Tallinnas) on juudi päritolu Eesti ajakirjanik, meediajuht ja -õppejõud.

Isiklikku

Tema vend, arhitekt Harry Šein (1947–2013), emigreerus 1979. aastal Iisraeli.
Bernhard Pfeiffer jt. v Deutsches Rotes Kreuz, Kreisverband Waldshut eV

Bernhard Pfeiffer jt. v Deutsches Rotes Kreuz, Kreisverband Waldshut eV (2004) Liidetud kohtuasjad C-397/01–C-403/01 on Euroopa Liidu Kohtu kaasus, mis inter alia käsitles siseriikliku õiguse ja Euroopa Liidu õiguse kooskõlalise tõlgendamise piire.
Sumneri maakond

Ajalugu

Sumneri maakond moodustati 18. novembril 1786. aastal Davidsoni maakonna osast. Maakond sai nime Ameerika iseseisvussõja brigaadikindrali Jethro Sumneri järgi.
Rahvusvaheline kilogrammietalon

Rahvusvaheline kilogrammietalon on plaatina ja iriidiumi sulamist valmistatud silindrikujuline viht, mille läbimõõt ja kõrgus on 39 mm. Vihi mass on 1 kilogramm. Rahvusvaheline kilogrammietalon asub Rahvusvahelises Kaalude ja Mõõtude Büroos Sèvres' linnas Prantsusmaal.
1799. aastal valmistati Prantsusmaal esimene kilogrammi etalon (arhiivikilogramm), mis tehti plaatinast.
1889 valmistati plaatina (90%) ja iriidiumi (10%) sulamist silindrikujulised arhiivikilogrammi koopiad, millest täpseimat säilitatakse rahvusvahelise etalonina (prototüübina) Rahvusvahelises Kaalude ja Mõõtude Büroos, teiste koopiate suhteline viga (võrreldes rahvusvahelise etaloniga) ei ületa 2 · 10 ⁻⁹.
Tulevikus püütakse kilogrammi etalon määratleda mõne füüsikalise konstandi kaudu.
Mopti piirkond

Geograafia ja rahvastik

Piirneb põhjas Tombouctou piirkonnaga, kagus Ségou piirkonnaga ja edelas Burkina Fasoga.
Peamised rahvusgrupid on bozod, songaid, dogonid, fulbed ja bambarad.
Läbi piirkonna voolab Nigeri jõgi, millega ühineb Mopti linna juures Bani jõgi. 
Piirkonnas paikneb mitmeid huvitavaid looduslikke vaatamisväärsusi: Nigeri jõe delta Mopti linna ümbruses; kivine tasandik Bankassi läheduses Burkina Faso piiri ääres; Mali kõrgeim punkt Hombori mäel (1153 m) Hombori linna lähistel.
Piirkonna suurimad linnad on Mopti, Sévaré, Djenné, Bandiagara, Bankass ja Youvarou.

Majandus

Transpordis on tähtis koht piirkonda läbivatel jõgedel.
Nagu Malis üldiselt, on majanduse aluseks põllumajandus, kuid Mopti piirkonna elanikele on oluline ka kalandus ja turism. Piirkonna tähtsaim vaatamisväärsus on maailma suurim mudast ehitis Djenné suur mošee.
Looduskaitsebioloogia

Looduskaitsebioloogia (inglise conservation biology) on teadusharu, mis uurib elurikkust ja seda ohustavaid tegureid ning on aluseks praktilisele looduskaitsetööle.
Eestis on looduskaitsebioloogiat õpetanud ja sellealast teadustööd teinud Viktor Masing, Asko Lõhmus, Tiiu Kull, Marek Sammul jt.
Staicele

Nimi

Legendi järgi on linn oma nime saanud Rootsist pärit naiselt (perekonnanimega Berklund), kes pidas siin jõeparve ja keda kutsuti Stazeliks. Stazelile on püstitatud ka mälestusmärk.

Ajalugu

XIX sajandi alguses oli linna kohal Salatsi jõe kaldal kõrts. Aastal 1846 sai kõrtsist poolmõis. Aastal 1887 ehitati üle Salatsi jõe sild. Aastal 1897 rajati jõe äärde paberivabrik, mille hooned ja selle juurde rajatud elumajad on muinsuskaitse all. Aastal 1913 ehitati vabriku tarbeks Pālesse kitsarööpmeline raudtee, nii oli asula ühendatud Heinaste ja Smiltene vahelise raudteega. Paberiga vaguneid vedasid raudteel hobused. Staicele raudteejaam avati aastal 1927. Järgmine aasta ehitati Staicelesse ka kirik.
Aastal 1961 sai Staicelest alev, aastal 1992 linn. 2009. aastani kuulus see Limbaži rajooni, mil haldusreformi käigus moodustati Aloja piirkond, kuhu arvati ka Staicel.

Kaitstavad objektid

Staicele paberivabrik ja  ajalooliselt selle juurde kuulunud elumajad on muinsusmälestistena kohaliku kaitse all.
Looduskaitse all on Rēciemsi tamm, Staicele pärn ümbermõõduga 4,6 meetrit, Lejasrīgaļi mänd ümbermõõduga 2,86 meetrit, mänd Ruki nõialuud ja Staicele männid (ümbermõõdud 3 ning 2,99 m). Suurem osa linnast jääb Salatsi oru maastikukaitsealale.

Muuseum

Staiceles asub liivlaste muuseum "Pivālind" (liivi keeles pühalind, mis tähendab 'valge-toonekurg').

Sümbolid

Kuna linna vapil on kujutatud valge-toonekurge, siis on Staicele aastast 2001 Euroopa toonekurelinnade liidu liige (teised liikmed on Busk Ukrainast, Storkow Saksamaalt, Stolin Valgevenest, Demene vald Lätist, Komarovce Slovakkiast, Luka nad Jihlavou Tšehhist ja Ramygala Leedust).
Sirge

Üldvõrrand

Sirge üldvõrrand tasandil on (Descartesi koordinaadistikus) ristkoordinaadistikus lineaarvõrrand , kus ,  ja  on konstandid, kusjuures  ja  ei võrdu samaaegselt nulliga.

Parameetriline kuju

Kasutatakse üldvõrrandi  parameetrilist kuju

Omadused

Olgu antud sirged  ja , ning nendele vastavad sihivektorid  ja .

Kahte punkti saab läbida vaid üks sirge

Eukleidese geomeetrias läbib kahte eri punkti parajasti üks sirge.

Sirgete kaugus ruumis

Olgu antud sirged  ja . Sellest leiame vastavad sihivektorid  ning  ja suvalised punktid mõlemal sirgel vastavalt  ja .